
EXPUNEREA LA AEROSOLII DE CLORURA DE SODIU 

Abstract: Expunerea pacienţilor cu afecţiuni acute ale căilor respiratorii superioare la 
aerosolii de clorură de sodiu fin micronizaţi (1-3 ţi), cu ajutorul dispozitivului „SALIN cu mască". 
Cuvinte cheie: IACRS, clorura de sodiu, mucusul respirator 

O serie de lucrări ştiinţifice publicate se referă la studii clinice asupra unor pacienţi cu 
suferinţe cronice ale căilor respiratorii şi care au fost expuşi la terapia cu aparatul Salin (4, 5). 

Reamintim că acesta realizează într-o încăpere obişnuită o atmosferă asemănătoare cu cea 
din sanatoriile saline (PRAID, TG.OCNA etc). 

Acelaşi colectiv de cercetători de la Tehno Bionic BUZĂU, conduşi de chimist C-tin 
PASCU, a realizat un dispozitiv de administrare a cristalelor de NaCl fin micronizate (l-3ju) într-un 
debit crescut cu ajutorul măştii de inhalaţii. Rezervorul de NaCl, de forma unui cartuş filtrant este 
conectat pe de o parte la o pompă de aer, iar pe de altă parte la masca de inhalaţii ce se aplică 
pacientului. 

MATERIAL ŞI METODĂ 

Am folosit un număr de 6 dispozitive Salin cu administrare pe mască pentru adulţi şi 4 
pentru copii, furnizate de TehnoBionic BUZĂU. 

Am selectat două loturi de pacienţi cu diagnosticul de infecţie acută a căilor respiratorii 
superioare (I.A.C.R.S.). Fiecare pacient a fost selectat astfel încât să nu sufere de vreo maladie 
cronică care să prevaleze asupra accidentului acut actual. 

Primul lot, numit S, a fost compus din 45 de adulţi cu vârsta cuprinsă între 20 şi 45 de ani, 
şi 15 copii între 1 an şi 16 ani. Al doilea lot, numit, non S, format din 32 de adulţi, cu vârste între 
20 şi 42 de ani, şi 10 copii între 1,2 şi 15 ani. 

Cele două loturi au beneficiat de un tratament standard, clasic al afecţiunii şi anume: 

- OLINTH 

- MOVALIS sau TILCOTIL sau NUROFEN 

- VIT."C" 

- LORAT ADINA 

- POLIDIN, ALGOCALMIN 

- AEROSOLI cu FLUORORINIL 

- CLOROCEF la nevoie 

- HIDRATARE bună şi corectă 

In plus faţă de lotul non S, lotul S a beneficiat de expunerea la aerosolii de NaCl pe masca 
de inhalaţii. Inhalaţiile s-au efectuat timp de 10 zile pentru fiecare pacient, în câte 3 reprize pe zi, 
fiecare cu o durată de 30 de minute. 

Am urmărit o serie de manifestări clinice ale IA.C.R.S. la cele două loturi şi felul în care 
acestea au evoluat pe durata tratamentului: 

1 . Cefaleea 

2. Astenia 

3. Obstrucţia nazală 

4. Rinoreea 

5. Febra 

6. Tuşea şi expectoraţia 

Studiul a fost efectuat în Clinica ORL a Spitalului Clinic Militar de Urgenţe IAŞI, în 
perioada Aprilie - Noiembrie 2004. 

REZULTATE ŞI DISCUŢII 

CEF ALEEA ca simptom iniţial a fost prezentă la toate cazurile din ambele loturi. Sub 
tratament standard aceasta a fost amendată după 48 de ore la ambele loturi. 

ASTENIA, prezentă la toate cazurile studiate, a diminuat începând din a 3-a zi de tratament, 
dispărând după 3 zile în cazul lotului non S şi după 24 de ore la lotul S. 

OBSTRUCŢIA NAZALĂ a fost semnificativ diminuată în lotul S, la 24 de ore după 
începerea tratamentului, în timp ce la lotul non S permeabilizarea foselor nazale a fost realizată 
după aproximativ 5 zile (Fig. 2). 

OBSTRUCŢIA NAZALĂ zile tratament 

Lotul S • evoluţie la lotul non S 

Lotul non S comparativ cu lotul S 

Figura 1 

RINOREEA a suferit modificări calitative semnificative în lotul S, aceasta devenind rapid 
mucoasă şi sero-mucoasă, spre deosebire de non S. In lotul non S rinoreea muco-purulentă s-a 
menţinut mai mult timp, supunând bolnavul la efort chinuitor pentru eliminarea mucozităţilor 

nazale. La toţi copiii din lotul non S şi jumătate dintre adulţi am recurs la fluidizarea mucozităţilor 
nazale cu ajutorul soluţiilor saline. 

FEBRA a fost decelată la 40% dintre pacienţii ambelor loturi şi a fost redusă după 24 de ore 
de la începerea tratamentului. 

TUŞEA ŞI EXPECTORAŢIA, ca şi în cazul rinoreei, a suferit modificări calitative 
pozitive la lotul S. Aceasta a devenit umedă, productivă, ceva mai abundentă şi cu o consistenţă 
scăzută. Expectoraţia uşor de eliminat dă senzaţia de epurare a căilor respiratorii în care 
pătrunde o cantitate sporită de aer. Tipul de tuse chinuitoare s-a menţinut pe tot timpul tratamentului 
la lotul non S. 

De remarcat că tuşea seacă, superficială, fără referinţă bronho-pulmonară, a persistat încă 2- 
3 săptămâni la pacienţii din ambele loturi. 

DISCUŢII ŞI CONCLUZII 

Clorura de sodiu fin micronizată (1-3 ju) este uşor aspirată în căile aeriene superioare şi 
inferioare. La acest nivel se dizolvă în faza de sol a peliculei de mucus ce tapetează epiteliul 
respirator. De aici, prin efect osmotic local, apa din ţesutul interstiţial este atrasă către lumenul 
căilor respiratorii. în acest mod, edemul inflamator scade iar cantitatea de mucus creşte. Acesta 

devine mai fluid şi este mobilizat cu uşurinţă de către cilii vibratili ai celulelor epiteliale respiratorii, 

pentru a fi eliminat la nivelul faringelui şi apoi expectorat prin tuse. 

Prin acest mecanism simplu NaCl are un efect benefic la nivelul căilor respiratorii, 
amendând o serie de simptome regăsite în afecţiunile acute ale aparatului respirator. 

Administrarea de NaCl în debit crescut pe mască de inhalaţii se dovedeşte a fi un bun ajutor 
în tratamentul I.A.C.R.S. 

